**ΕΠΑΓΓΕΛΜΑ – ΕΡΓΑΣΙΑ**

**Ενδεικτικός ορισμός** : **Επάγγελμα** είναι η συγκεκριμένη, ειδικευμένη εργασία, την οποία ασκεί το άτομο με σκοπό την ικανοποίηση των αναγκών του (κυρίως των υλικών, αλλά και των πνευματικών, ψυχικών και κοινωνικών αναγκών του).

***Η σημασία της ορθής επιλογής επαγγέλματος***

Αναφορικά με το **άτομο**

Ø  ***Οικονομικός παράγοντας*** : α) κάλυψη των βιοτικών αναγκών β) δυνατότητα οικονομικής ανεξαρτησίας γ) αναβάθμιση βιοτικού επιπέδου και ποιότητας ζωής- υλική ευμάρεια

Ø  ***Κοινωνικοποίηση*:** α) ανάπτυξη κοινωνικών αρετών (συναναστροφή με διάφορα άτομα, καλλιέργεια διαλογικών ικανοτήτων, ανταλλαγή απόψεων κ.ά.) β)απουσία αισθήματος περιθωριοποίησης και υποτίμησης γ)κοινωνική αναγνώριση

Ø  ***Ηθική διάσταση***: α) εργασία σε πλαίσιο αρχών (συνέπεια, συνεργατικότητα - αλληλεγγύη, εντιμότητα, ευσυνειδησία κ.ά.) β) πιθανή απουσία καταναγκασμού ως προς την εργασιακή συμπεριφορά, με στόχο την επαγγελματική εξέλιξη.

Ø  ***Πνευματική διάσταση* :** α) περαιτέρω καλλιέργεια των πνευματικών δυνάμεων του ατόμου, διεύρυνση των οριζόντων του β) ειδικότερα, στο με ορθά κριτήρια επιλεγμένο επάγγελμα, το άτομο οξύνει την κριτική του ικανότητα, καλλιεργεί την επινοητικότητα και τη δημιουργικότητά του ευρισκόμενο σε πνευματική εγρήγορση.

Ø  ***Ψυχολογικός παράγοντας*:** α) αίσθημα πληρότητας, αυτοπραγμάτωση, αυτοπεποίθηση β) απαλλαγή από το άγχος και την ανασφάλεια της επαγγελματικής αποκατάστασης γ) η δέουσα επιλογή επαγγέλματος απαλλάσσει το άτομο από ενδεχόμενη βίωση καταναγκασμού, πλήξης και ανίας κατά την άσκηση του επαγγέλματος.

Αναφορικά με την **κοινωνία:**

Ø  Οικονομική ανάπτυξη και ευημερία, αύξηση της παραγωγής.

Ø  Βελτιστοποίηση της λειτουργίας των κοινωνικών θεσμών, ιδίως όταν το επάγγελμα έχει βαρύνουσα κοινωνική σημασία\ διάσταση (οι κατάλληλοι άνθρωποι στις κατάλληλες θέσεις).

Ø  Ενδυνάμωση του κοινωνικού ιστού. Ενίσχυση κοινωνικής γαλήνης και συνοχής.

**ΧΑΡΑΚΤΗΡΙΣΤΙΚΑ ΣΥΓΧΡΟΝΗΣ ΕΡΓΑΣΙΑΣ**

Ø  Σφοδρός ανταγωνισμός

Ø  Ριζικές αλλαγές στο εργασιακό περιβάλλον και στις εργασιακές σχέσεις (π.χ. ***τηλεεργασία***, εργασία στο σπίτι)

Ø  Τάση, από τη μια, προς μείωση ωραρίου (***ημιαπασχόληση***) ενώ, από την άλλη, οι ανάγκες που υπαγορεύει ο σύγχρονος τρόπος ζωής αιτούν και δεύτερη εργασία

Ø  Η τεχνολογία αιχμής σε συνδυασμό με τα Νέα Μέσα (η/υ, ειδικά λογισμικά, Διαδίκτυο κ.α.)οδηγεί στην πλήρη ***μηχανοποίηση*** της εργασίας, δημιουργεί νέες ειδικότητες αλλά και μειώνει θέσεις εργασίας

Ø  Αλλοτρίωση στην εργασία (βλέπε ομώνυμο φυλλάδιο)

Ø  Απαιτητικότερα κριτήρια πρόσληψης ( λ.χ. μεταπτυχιακοί τίτλοι, γλωσσομάθεια, η/υ, προϋπηρεσία , δεξιότητες, γνώσεις διαχείρισης ανθρώπινων πόρων κ.α.)

Ø  Αύξηση ανεργίας (κυρίως χρόνιας και ανάμεσα στους νέους)

Ø  Σταδιακή συρρίκνωση εργασιακών δικαιωμάτων (λ.χ. άδειες, περίθαλψη, σύνταξη κ.α.)

Ø  Κορεσμός επαγγελμάτων

Ø  Υπερειδίκευση

Ø  Μείωση ελεύθερου χρόνου

Ø  Ψυχοσωματικές παθήσεις : υπερκόπωση, κατάθλιψη, εργασιομανία, νευρική κατάρρευση κ.α.

Ø  Εργασία = αυτοσκοπός για πολλούς

Ø  Εργασία= πηγή δυστυχίας για άλλους (λ.χ. παναμερικανική δημοσκόπηση το 1999 έδειξε πως ένα ποσοστό άνω του 70% των ερωτηθέντων ήταν απόλυτα δυσαρεστημένο με τη δουλειά του)

Ø  ***Νομαδική εργασία- ευέλικτη εργασία*** : εναλλαγή πολλών επαγγελμάτων κατά τη διάρκεια της ζωής μας

Ø  Απαίτηση για παραγωγικότητα

***«* Δεν εργαζόμαστε πλέον , για να ζούμε αλλά ζούμε , για να εργαζόμαστε»**

**1.Κριτήρια επιλογής επαγγέλματος**

Ø  **Άτομο :** Έμφυτες ικανότητες και δεξιότητες, κλίση, ταλέντο-α

Ø  **Οικογένεια :** παράδοση- διαδοχή επαγγέλματος, κοινωνικό φαίνεσθαι, ικανοποίηση απωθημένων επιθυμιών γονέων, ατομικές φιλοδοξίες, επαγγελματικά πρότυπα συγγενών κ.ά.

Ø  **Κοινωνία** : πρότυπα επιτυχίας που ποικίλουν ανά εποχή, προκατασκευασμένες ιδέες και κοινωνικές προκαταλήψεις σχετικά με «ανώτερα» και «κατώτερα» επαγγέλματα («επαγγέλματα λευκού κολάρου»,χειρωνακτικά),κοινωνική ανέλιξη και καταξίωση, κύρος, άσκηση επιρροής, ανθρωποβόρος ανταγωνισμός, αγορά εργασίας- ανεργία κ.α.

Ø  **Παιδεία :** αναπαράγει και διαιωνίζει τα όσα πρεσβεύουν η οικογένεια και η κοινωνία σχετικά με την επιλογή επαγγέλματος. O βαθμός ενημέρωσης σχετικά με τον **επαγγελματικό** **προσανατολισμό** (οικογένεια, παιδεία, κοινωνία) αποτελεί ρυθμιστικό παράγοντα για τη διαμόρφωση ορθών ή λαθεμένων κριτηρίων.

Ø  **Υλικός Τομέας** : ευμάρεια, βιοτικό επίπεδο, ποιότητα ζωής

Ø  **Τεχνολογία** : oι κατακλυσμιαίες εξελίξεις στον τομέα της τεχνολογίας έχουν αναδείξει νέα επαγγέλματα αιχμής ενώ έχουν οπισθοχωρήσει άλλα

Ø  **Χώρος εργασίας: αμοιβές, δυνατότητα εξέλιξης, κατάρτιση, προνόμια, εργοδότης, συνάδελφοι, εργασιακό περιβάλλον**

Ø  **Γενικά :** η ευκολία και η ταχύτητα επιτυχίας, ο παράγων «μόδα» και εντυπωσιασμός, η διαφημιστική προβολή κ.ά.

**## “ Η επιλογή επαγγέλματος ισοδυναμεί με επιλογή ζωής”, γι’αυτό πρέπει να γίνεται όσον το δυνατόν πιο αυτόβουλα και εμπεριστωμένα. Ακόμα και αν ένας νέος επιλέξει να ασκήσει το επάγγελμα του γονέα του, κάτι τέτοιο είναι θεμιτό, αν η επιλογή έγινε σε συνθήκες παρότρυνσης και έμπνευσης και όχι χειραγώγησης και ψυχολογικού εκβιασμού.**

**ΑΤΟΜΑ ΜΕ ΕΙΔΙΚΕΣ ΑΝΑΓΚΕΣ ΚΑΙ ΕΡΓΑΣΙΑ**

**BAΣΙΚΕΣ ΔΙΑΠΙΣΤΩΣΕΙΣ-ΑΞΟΝΕΣ ΣΚΕΨΗΣ**

1. **Η φυσική και νομική ισότητα** των ανθρώπων αποτελούν θεμέλιους λίθους της Δημοκρατίας.
2. Οι ευνομούμενες και συντεταγμένες Πολιτείες θεσμοθετούν ευνοϊκούς νόμους, **προνοούν και μεριμνούν ειδικά για τις ασθενέστερες κοινωνικές ομάδες** (γυναίκες, ηλικιωμένοι, άτομα με ειδικές ανάγκες κ.ά.). **Η κοινωνική πολιτική** ενός κράτους μαρτυρεί και το πόσο ψηλά έχει θέση τον πήχη της ουσιαστικής προόδου. Η **κοινωνική αλληλεγγύη** από τη μεριά των λοιπών πολιτών αποτελεί εχέγγυο για τη **συνοχή του κοινωνικού ιστού** και δείκτη πολιτισμού.
3. Το δικαίωμα στην εργασία είναι **αναπαλλοτρίωτο** για κάθε άνθρωπο, ανεξαρτήτως σωματικής και διανοητικής κατάστασης.
4. Τα άτομα με ειδικές ανάγκες είναι ουσιαστικά άτομα με ***ειδικές ικανότητες.*** Με την κατάλληλη στήριξη (**ειδική εκπαίδευση, κατάλληλες υλικοτεχνικές υποδομές, επιμόρφωση, ηθική στήριξη, επιδοτούμενες θέσεις εργασίας κ.α.= ισχυρή κοινωνική πολιτική** ) μπορούν να αναδειχθούν σε πολύτιμες ανθρώπινες μονάδες και παραγωγικές προσωπικότητες.
5. Ο κοινωνικός παραγκωνισμός, οι στερεοτυπικές αντιλήψεις, ο κοινωνικός ρατσισμός και η επακόλουθη αδρανοποίηση των ατόμων με ειδικές ανάγκες (**εγκλεισμός στο σπίτι, ιδρυματοποίηση, παραμέληση, βιαιοπραγία, απουσία ειδικής εκπαίδευσης, μη πρόσληψη σε θέσεις εργασίας λόγω προκαταλήψεων ή εξαιτίας απουσίας αντισταθμιστικών οφελών από την πλευρά της Πολιτείας** κ.ά.) συνιστούν πράξεις βαρβαρότητας και εισάγουν στο νέο Μεσαίωνα

**ΤΙ ΙΣΧΥΕΙ ΣΤΗΝ ΕΛΛΑΔΑ;**

Δυστυχώς, η χώρα μας βρίσκεται σε **χαμηλή** **θέση** σε θέματα **κοινωνικής πολιτικής** στην Ε.Ε. Πρόσφατα μόλις **νομοθεσία** προέβλεψε τη μοριοδότηση ατόμων με ειδικές ανάγκες για **πρόσληψή** τους στο Δημόσιο καθώς και **δέσμες μέτρων** για **κίνητρα** **πρόσληψης** προς τους εργοδότες. Παραμένουν όμως σημαντικά ανεπίλυτα ζητήματα που είτε αντιμετωπίζονται με αργούς ρυθμούς και σπασμωδικά είτε μπαίνουν στο συρτάρι της υποσχεσιολογίας : **ειδική επαγγελματική εκπαίδευση**, **διευκόλυνση στις μετακινήσεις (ειδικές ράμπες, ευκολότερη πρόσβαση σε Μέσα Συγκοινωνίας, χώροι στάθμευσης), ειδικές προβλέψεις σε δημόσιους χώρους ή στο χώρο εργασίας -υγιεινή, ασφάλεια, χρήση μηχανημάτων κ.ά.** Η ελληνική κοινωνία με τη σειρά της δεν έχει ακόμη ξεπεράσει σύνδρομα και στερεοτυπικές αντιλήψεις του παρελθόντος. Ακόμα, και σε μεγάλο βαθμό, το άτομο με ειδικές ανάγκες αντιμετωπίζεται ως «άχρηστο», δίχως ίσα δικαιώματα στη ζωή και την εργασία, ως όνειδος για την οικογένειά του και, γενικά, ως μη ενεργός πολίτης.

**ΜΕΤΡΑ ΑΝΤΙΜΕΤΩΠΙΣΗΣ**

**Βλέπε έντονα γράμματα +** ειδικά προγράμματα πρόσληψης, αύξηση στα επιδόματα κοινωνικής αλληλεγγύης, περισσότερη, γενικά, κοινωνική ευαισθησία, ηθική παιδεία με βάση τις ανθρωπιστικές αξίες (σχολείο-οικογένεια), δημοκρατική συνείδηση (όλοι οι άνθρωποι είμαστε ίσοι), αρωγή λοιπών κοινωνικών φορέων (π.χ. Εκκλησία), ρόλος Αυτοδιοίκησης (πρόνοια, μέριμνα, παροχή υπηρεσιών και διευκολύνσεων, εύρεση εργασίας κ.ά.)

**Mερική απασχόληση**

**Θετικά**

1. Αποκτούν δικαίωμα στην εργασία ομάδες πληθυσμού που, είτε επειδή δεν μπορούσαν είτε επειδή δεν ήθελαν να απασχοληθούν με πλήρες ωράριο, έμειναν εκτός εργασίας (μητέρες, άτομα με ειδικές ανάγκες, φοιτητές κ.α.)
2. Οι ημιαπασχολούμενοι αποκτούν πολύτιμη εργασιακή εμπειρία και αναγνωρισμένη, συχνά, προϋπηρεσία μέχρι, αν το επιθυμούν και είναι εφικτό, να εισέλθουν πλήρως στη διαδικασία παραγωγής
3. Η εργοδοσία (υπηρεσίες, οργανισμοί, επιχειρήσεις) , από τη μεριά της, εξευρίσκει εργαζόμενους με άνεση, ανάλογα και με τις εποχιακές της ανάγκες

**Αρνητικά**

1. Η ανεργία δεν αντιμετωπίζεται ριζικά αλλά μερικά και αναποτελεσματικά
2. Η μερική απασχόληση λειτουργεί εκτονωτικά για τις μάζες των ανέργων
3. Ο μερικώς απασχολούμενος βρίσκεται σε μια κατάσταση άγχους, ανασφάλειας και διαρκούς αλλαγής και προσαρμογής σε νέα εργασιακά δεδομένα
4. Η εκμετάλλευση από την πλευρά τη εργοδοσίας είναι δεδομένη (πολλοί μερικώς απασχολούμενοι δεν έχουν πλήρη εργασιακά δικαιώματα- ένσημα, ασφάλιση, πρόνοια, χαμηλές αποδοχές κ.α.)
5. Δημιουργείται μια κοινωνία «δύο ταχυτήτων» : από τη μια οι μόνιμοι απασχολούμενοι και από την άλλη οι μερικώς (διασπάται η συνοχή και η αποτελεσματικότητα των εργασιακών διεκδικήσεων )

**Τηλεργασία**

**Θετικά**

1. Μείωση ποσοστού ανέργων
2. Εξοικονόμηση χρόνου, άγχους και κόπωσης από τις μετακινήσεις, ιδίως στις μεγαλουπόλεις. Οι δρόμοι αποσυμφορίζονται, οι ρύποι ελαττώνονται
3. Μπορούν να εργαστούν ευάλωτες κοινωνικές ομάδες (γυναίκες, άτομα με ειδικές ανάγκες, άτομα που μένουν σε απομακρυσμένες περιοχές)
4. Οι εργαζόμενοι μπορεί να είναι αποδοτικότεροι , γιατί αυξάνεται ο ελεύθερος τους χρόνος (ξεκούραση, δημιουργικές ενασχολήσεις, άλλη απασχόληση)

**Αρνητικά**

1. Η εργασία αλλοτριώνεται : αποκοπή εργαζόμενου από το παραγόμενο προϊόν, μηχανιστική και απρόσωπη εργασία, αποκοινωνικοποίηση εργαζόμενου, σχεδόν ανύπαρκτες επαγγελματικές σχέσεις, απομόνωση κ.α.
2. Η τηλεργασία απαιτεί ηλεκτρονική εγγραμματοσύνη. Οι μη γνώστες των νέων τεχνολογιών αποκλείονται
3. Οι εργοδότες, παρά τις τηλεσυσκέψεις, δεν είναι σε θέση να ασκούν αποδοτικό έλεγχο και να συντονίζουν αποτελεσματικά τους τηλεργαζόμενους

**ΣΧΟΛΙΚΟΣ ΕΠΑΓΓΕΛΜΑΤΙΚΟΣ ΠΡΟΣΑΝΑΤΟΛΙΣΜΟΣ-Σ.Ε.Π.**

**ΘΕΤΙΚΑ Σ.Ε.Π.**

1. Εξατομικευμένη επαγγελματική καθοδήγηση του μαθητή, λαμβάνοντας υπόψη τις προσωπικές ιδιαιτερότητες, τις δεξιότητες και τις προσδοκίες
2. Οι μαθητές θέτουν πιο ευκρινείς και εφικτούς στόχους, ξεπερνούν προκαταλήψεις, αποσυμφορίζονται από το άγχος, πληροφορούνται με εγκυρότητα, διαλύουν τα νέφη της παραπληροφόρησης και της σύγχυσης και, λογικά, είναι σε θέση να προβούν σε μια πιο εμπεριστατωμένη επιλογή επαγγέλματος
3. Εμπράγματη επαφή με τα επαγγέλματα μέσω της συγκέντρωσης στοιχείων, της επαφής με επαγγελματίες, της επίσκεψης σε διάφορους χώρους εργασίας , ώστε οι μαθητές να σταθμίσουν εκ του σύνεγγυς πλεονεκτήματα και μειονεκτήματα των επαγγελμάτων

**ΤΙ ΙΣΧΥΕΙ ΣΤΟ ΕΛΛΗΝΙΚΟ ΣΧΟΛΕΙΟ**

1. Πλημμελής, αποσπασματική, μη συστηματοποιημένη άρα και ανεπαρκής εισαγωγή των νέων σε θέματα Σ.Ε.Π., συνήθως από μη ειδικευμένους καθηγητές
2. Ο Σ.Ε.Π. στο ελληνικό σχολείο συνήθως περιορίζεται σε θεωρητικολογία. Σπάνια ο νέος μυείται μεθοδικά, βλέπει και αξιολογεί από κοντά τα επαγγέλματα
3. Το ελληνικό σχολείο διαιωνίζει- αν και υπάρχουν θετικά προμηνύματα σταδιακής αλλαγής- τις στερεοτυπικές και αναχρονιστικές πλέον απόψεις για τα «καλά» επαγγέλματα. Τα επαγγέλματα «λευκού κολάρου»-κορεσμένα πια- συνεχίζουν να προτάσσονται ως οι καλύτερες επιλογές. Τα «πρακτικά»- «χειρωνακτικά» επαγγέλματα υποτιμούνται και έμμεσα συνδέονται με κοινωνικό στιγματισμό. Ο προσανατολισμός του εξετασιοκεντρικού σχολείου είναι ακαδημαϊκός, μακριά από τις αληθινές ανάγκες της ελληνικής κοινωνίας. Η τεχνική εκπαίδευση παραπαίει και το τεχνικό εκπαιδευτήριο ακόμα λογίζεται ως τόπος συγκέντρωσης «ανεπιθύμητων» ή «ανεπίδεκτων» μαθητών. Το σχολείο παραμένει ακόμη μακριά από την παραγωγική διαδικασία. Όλα τα παραπάνω συνδέονται στενά με τη ΝΟΟΤΡΟΠΙΑ της ελληνικής οικογένειας και κοινωνίας.